Document ID: /roh_data/filtered/fineweb-2-filterrobots_roh.jsonl.gz/40679

A Cuira datti l’october l’emprima exposiziun da commerzi. La fin d'emna dals 7 enfin ils 10 d’october preschentan manaschis pitschens lur products u servetschs, quai scriva l’Uniun da commerzi Cuira. Daspera stattan era il networking e la culinarica en il focus. En il decurs dal davos onn en il modus da lockdown, era il basegn davart novas pussaivladads da sa preschentar avant public qua.
A l’exposiziun sin l’areal da la Obere Au fetschian sulet interpraisas da Cuira part ch'èn er commembras da l’uniun. Suenter l’onn passà, segnà da corona, duai quella exposiziun pussibilitar a las interpraisas ina nova entschatta «suenter corona» , scrivan ils organisaturs. E tut quai en in rom pli pietschen che usità.